title: Az Európai Parlament (EU) 2015/1627 határozata (2015. április 29.) az Európai Unió 2013-as pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság

text:
               2015.9.30.

               HU

               Az Európai Unió Hivatalos Lapja

               L 255/127

      AZ EURÓPAI PARLAMENT (EU) 2015/1627 HATÁROZATA
      (2015. április 29.)
      az Európai Unió 2013-as pénzügyi évre szóló általános költségvetésének végrehajtására vonatkozó mentesítésről, VI. szakasz – Európai Gazdasági és Szociális Bizottság
      AZ EURÓPAI PARLAMENT,

                  —

                  tekintettel az Európai Unió 2013-as pénzügyi évre szóló általános költségvetésére (1),

                  —

                  tekintettel az Európai Unió 2013-as pénzügyi évre vonatkozó összevont éves beszámolójára (COM(2014)510 – C8-0151/2014) (2),

                  —

                  tekintettel a Számvevőszéknek a 2013-as pénzügyi év költségvetésének végrehajtásáról szóló éves jelentésére, az intézmények válaszaival együtt (3),

                  —

                  tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti megbízhatósági nyilatkozatára (4),

                  —

                  tekintettel az Európai Unió működéséről szóló szerződés 314. cikkének (10) bekezdésére, valamint 317., 318. és 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (5),

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (6), és különösen annak 55., 99., 164., 165. és 166. cikkére,

                  —

                  tekintettel eljárási szabályzata 94. cikkére és V. mellékletére,

                  —

                  tekintettel a Költségvetési Ellenőrző Bizottság jelentésére (A8-0114/2015),

         1.

            mentesítést ad az Európai Gazdasági és Szociális Bizottság főtitkára számára az Európai Gazdasági és Szociális Bizottság 2013-as pénzügyi évre szóló költségvetésének végrehajtására vonatkozóan;

         2.

            megjegyzéseit a mellékelt állásfoglalásban foglalja össze;

         3.

            utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Tanácsnak, a Tanácsnak, a Bizottságnak, az Európai Unió Bíróságának, a Számvevőszéknek, az Európai Külügyi Szolgálatnak, az Európai Gazdasági és Szociális Bizottságnak, a Régiók Bizottságának, az európai ombudsmannak, valamint az európai adatvédelmi biztosnak, és gondoskodjon azoknak az Európai Unió Hivatalos Lapjában (L sorozat) való közzétételéről.

               az elnök

            Martin SCHULZ

               a főtitkár

            Klaus WELLE

         (1)  HL L 66., 2013.3.8.

         (2)  HL C 403., 2014.11.13., 1. o.

         (3)  HL C 398., 2014.11.12., 1. o.

         (4)  HL C 403., 2014.11.13., 128. o.

         (5)  HL L 248., 2002.9.16., 1. o.

         (6)  HL L 298., 2012.10.26., 1. o.


title: A Tanács határozata (2003. február 18.) az AKCS-EK partnerségi megállapodás 96. cikke alapján Zimbabwéval folytatott konzultációk lezárásáról szóló 2002/148/EK határozat intézkedései alkalmazási idejének meghosszabbításáról

text:
56                   HU                              Az Európai Unió Hivatalos Lapja                                        11/46. kötet
32003D0112
2003.2.20.                                      AZ EURÓPAI UNIÓ HIVATALOS LAPJA                                                  L 46/25
                                                      A TANÁCS HATÁROZATA
                                                            (2003. február 18.)
             az AKCS–EK partnerségi megállapodás 96. cikke alapján Zimbabwéval folytatott konzultációk lezárásáról
                       szóló 2002/148/EK határozat intézkedései alkalmazási idejének meghosszabbításáról
                                                               (2003/112/EK)
AZ EURÓPAI UNIÓ TANÁCSA,                                                (4)     Ezért meg kell hosszabbítani az intézkedések alkalmazási
                                                                                idejét,
tekintettel az Európai Közösséget létrehozó szerződésre, és külö-
nösen annak 300. cikke (2) bekezdésének második albekezdésére,
                                                                        A KÖVETKEZÕKÉPPEN HATÁROZOTT:
tekintettel a tagállamok kormányai képviselőinek határozatával
ideiglenesen alkalmazni rendelt, a 2000. június 23-án, Cotonou-                                      1. cikk
ban aláírt AKCS–EK Partnerségi Megállapodás végrehajtását köve-
tően meghozandó intézkedésekről és követendő eljárásokról               A 2002/148/EK határozat 2. cikkében említett intézkedések
szóló belső megállapodásra (1), és különösen annak 3. cikkére,          alkalmazása további 12 hónappal, 2004. február 20-ig
                                                                        meghosszabbításra kerül. A rendelkezéseket rendszeresen, de
tekintettel a Bizottság javaslatára,                                    legalább hat hónapon belül felül kell vizsgálni.
                                                                        Az e határozat mellékletét képező levél Zimbabwe elnökének
mivel:                                                                  szól.
(1)    A 2002/148/EK (2) határozattal lezárultak a Zimbabwei                                         2. cikk
       Köztársasággal az AKCS-EK partnerségi megállapodás (3)
                                                                        Ez a határozat az Európai Unió Hivatalos Lapjában való
       96. cikke (2) bekezdésének c) pontja alapján folytatott kon-
                                                                        közzétételének napján lép hatályba.
       zultációk, és meghozták a határozat mellékletében részle-
       tezett megfelelő intézkedéseket.
                                                                                4. cikk
(2)    A határozat 2. cikkének harmadik bekezdésével összhang-          Ezt a határozatot az Európai Unió Hivatalos Lapjában ki kell
       ban az intézkedések alkalmazhatósága 2003. február               hirdetni.
       21-én le fog járni.
                                                                        Kelt Brüsszelben, 2003. február 18-án.
(3)    Az AKCS–EK Partnerségi Megállapodás 9. cikkében idézett
       alapvető elveket Zimbabwe kormánya továbbra is folya-                                             a Tanács részéről
       matosan megsérti és a jelenlegi helyzet Zimbabwéban nem
       biztosítja az emberi jogok, a demokratikus alapelvek és a                                             az elnök
       jogállamiság tiszteletben tartását.                                                            N. CHRISTODOULAKIS
(1) HL L 317., 2000.12.15., 376. o.
(2) HL L 50., 2002.2.21., 64. o.
(3) HL L 317., 2000.12.15. 3. o.
 ---pagebreak--- 11/46. kötet    HU                                  Az Európai Unió Hivatalos Lapja                                               57
                                                                 MELLÉKLET
                                                                                Brüsszel, …
                                                      LEVÉL ZIMBABWE ELNÖKÉNEK
             Az Európai Unió kiemelt fontosságot tulajdonít az AKCS–EK Partnerségi Megállapodás 9. cikke rendelkezéseinek. A
             Partnerségi Megállapodás alapvető elveként az emberi jogok, a demokratikus intézmények és a jogállamiság tisztelete
             kapcsolataink alapját képezik.
             A 2002. február 19-i levéllel az Unió tájékoztatta Önt azon döntéséről, hogy lezárja az AKCS–EK Partnerségi
             Megállapodás 96. cikke alapján folytatott konzultációkat és hogy a megállapodás 96. cikkének értelmében meghoz
             egyes „megfelelő intézkedéseket”.
             Ma, 12 hónap elteltével és számos közvetítési kísérlet után az Európai Unió úgy ítéli meg, hogy Zimbabwéban még
             mindig nem tartják be a demokratikus alapelveket és Zimbabwe kormánya nem ért el előrehaladást a februári tanácsi
             határozatban kitűzött öt területen (a politikai motivációból elkövetett erőszak megszüntetése, szabad és tiszta
             választások, a média szabadsága, az igazságszolgáltatás függetlensége, a törvénytelen foglalások befejezése).
             A fentiekre figyelemmel az Európai Unió nem tartja visszavonhatónak a megfelelő intézkedéseket.
             Az intézkedések csak akkor kerülnek visszavonásra, ha teljesülnek azon feltételek, amelyek biztosítják az emberi
             jogok, a demokratikus alapelvek és a jogállamiság tiszteletét. Ezen felül az Európai Unió fenntartja a jogot további
             korlátozó intézkedések meghozatalára.
             Az Európai Unió szorosan figyelemmel fogja kísérni a zimbabwei fejleményeket, és ismételten hangsúlyozni szeretné,
             hogy nem kívánja a zimbabwei népet büntetni, és továbbra is folytatja hozzájárulását az olyan humanitárius
             természetű műveletekhez és a lakosság közvetlen támogatását szolgáló projektekhez, különösen a szociális
             szektorban, amelyeket az intézkedések nem érintenek.
             Az Európai Unió folytatni kívánja Zimbabwéval a párbeszédet az AKCS–EK Partnerségi Megállapodás alapján, és
             reméli, hogy Ön is mindent megtesz a Partnerségi Megállapodás alapvető elvei tiszteletének helyreállítására, ezzel
             lehetővé téve valamennyi együttműködési eszköz újbóli alkalmazhatóságát a közeli jövőben.
             Tisztelettel
             A Tanács részéről                                                                             A Bizottság részéről


title: A Tanács 2014/147/KKBP határozata ( 2014. március 17. ) a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról

text:
               18.3.2014

               HU

               Az Európai Unió Hivatalos Lapja

               L 79/42

      A TANÁCS 2014/147/KKBP HATÁROZATA

   (2014. március 17.)
   a Kongói Demokratikus Köztársasággal szembeni korlátozó intézkedésekről szóló 2010/788/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               2010. december 20-án a Tanács elfogadta a 2010/788/KKBP határozatot. (1)

               (2)

               Az Egyesült Nemzetek Szervezetének Biztonsági Tanácsa (ENSZ BT) 2014. január 30-án elfogadta a Kongói Demokratikus Köztársaságról (KDK) szóló 2136 (2014) sz. határozatot. Az említett határozat egy további eltérésről rendelkezik a fegyverekre és a kapcsolódó eszközökre vonatkozó intézkedések vonatkozásában, és módosítja a jegyzékbe vételnek a 2008. március 31-i 1807 (2008) sz. ENSZ BT-határozatban előírt feltételeit az utazási korlátozások és a pénzeszközök befagyasztása tekintetében.

               (3)

               Egyes intézkedések végrehajtásához további uniós fellépés szükséges.

               (4)

               A 2010/788/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/788/KKBP határozat a következőképpen módosul:

               (1)

               A 2. cikk (1) bekezdése a következő ponttal egészül ki:

                           „(d)

                           a kizárólag az afrikai uniós regionális akciócsoport általi használatra vagy a csoport támogatására szánt fegyverek és kapcsolódó felszerelések szállítására, értékesítésére, átadására vagy kivitelére, vagy az ezekhez kapcsolódó pénzügyi vagy technikai segítségnyújtásra, illetve képzésre.”

               (2)

               A 3. cikk helyébe a következő szöveg lép:
               „3. cikk
               A 4. cikk (1) bekezdésében, valamint az 5. cikk (1) és (2) bekezdésében foglalt korlátozó intézkedéseket a szankcióbizottság által jegyzékbe vett következő személyekkel és – adott esetben – szervezetekkel szemben kell alkalmazni:

                           —

                           az 1. cikkben szereplő fegyverembargót és az ahhoz kapcsolódó intézkedéseket megsértő személyek és szervezetek;

                           —

                           a KDK-ban működő külföldi fegyveres csoportok azon politikai és katonai vezetői, akik megakadályozzák az e csoportokhoz tartozó harcosok leszerelését és önkéntes hazatelepülését vagy visszatelepülését;

                           —

                           a kongói milíciák azon politikai és katonai vezetői, akik a KDK-n kívülről kapnak támogatást, és akik megakadályozzák, hogy harcosaik részt vegyenek a leszerelés, a lefegyverzés és az újra beilleszkedés folyamatában;

                           —

                           a KDK-ban tevékenykedő azon személyek és szervezetek, akik/amelyek – az alkalmazandó nemzetközi jogot megsértve – gyermekeket toboroznak vagy használnak fel fegyveres konfliktusok során;

                           —

                           a KDK-ban tevékenykedő azon személyek és szervezetek, akik/amelyek a fegyveres konfliktusok során célzottan nők és gyermekek ellen végrehajtott tettek tervezésében, irányításában és elkövetésében vettek részt – ideértve az emberölést és a megnyomorítást, a nemi erőszakot, az elrablást és a lakóhely elhagyására kényszerítést is, valamint az iskolák és kórházak elleni támadásokat;

                           —

                           azon személyek és szervezetek, akik/amelyek a KDK területén akadályozzák a humanitárius segítséghez való hozzáférést vagy annak nyújtását;

                           —

                           azon személyek és szervezetek, akik/amelyek a természeti erőforrások – többek között az arany, a vadon élő állatok és növények, valamint az ezekből készült termékek – tiltott kereskedelmén keresztül támogatják a KDK-ban tevékenykedő fegyveres csoportokat;

                           —

                           azon személyek és szervezetek, akik/amelyek jegyzékbe vett személyek vagy szervezet nevében vagy irányítása szerint járnak el, vagy olyan szervezet nevében vagy irányítása szerint járnak el, amely jegyzékbe vett személy vagy szervezet tulajdonában vagy irányítása alatt áll;

                           —

                           az Egyesült Nemzetek Szervezetének kongói demokratikus köztársasági stabilizációs missziója (MONUSCO) békefenntartó erőivel szembeni támadásokat kitervelő, irányító vagy finanszírozó, illetve azokban részt vevő személyek és szervezetek;

                           —

                           azon személyek és szervezetek, akik/amelyek pénzügyi, anyagi vagy technológiai támogatást, vagy termékeket vagy szolgáltatásokat nyújtanak jegyzékbe vett személyeknek vagy szervezetnek vagy azok támogatására.

                     Az érintett személyek és szervezetek felsorolása a mellékletben található.”.

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2014. március 17-én.

            a Tanács részéről

            az elnök

         C. ASHTON

      (1)  A Tanács 2010/788/KKBP határozata (2010. december 20.) a Kongói Demokratikus Köztársasággal szembeni korlátozó intézkedésekről és a 2008/369/KKBP közös álláspont hatályon kívül helyezéséről (HL L 336., 2010.12.21., 30. o.).


title: 2011/649/: A Tanács határozata ( 2011. szeptember 20. ) a Régiók Bizottsága két ír tagjának és egy ír póttagjának kinevezéséről

text:
               6.10.2011

               HU

               Az Európai Unió Hivatalos Lapja

               L 261/25

         A TANÁCS HATÁROZATA
   (2011. szeptember 20.)
   a Régiók Bizottsága két ír tagjának és egy ír póttagjának kinevezéséről
   (2011/649/EU)
   AZ EURÓPAI UNIÓ TANÁCSA
   tekintettel az Európai Unió működéséről szóló szerződésre és különösen annak 305. cikkére,
   tekintettel az ír kormány javaslatára,
   mivel:

               (1)

               A Tanács 2009. december 22-én és 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1) és 2010/29/EU (2) határozatot.

               (2)

               Michelle MULHERIN és Denis LANDY hivatali idejének lejártát követően a Régiók Bizottsága két tagjának helye megüresedett. Terry BRENNAN hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a következő személyeket nevezi ki a Régiók Bizottságába:

               a)

               tagként:

                           —

                           John SHEAHAN, Member of Limerick County Council,

                           —

                           Des HURLEY, Member of Carlow Local Authorities (County and Town);

                     és

               b)

               póttagként:

                           —

                           Catherine YORE, Member of Meath County Council.

         2. cikk
   Ez a határozat az elfogadásának napján lép hatályba.

      Kelt Brüsszelben, 2011. szeptember 20-án.

            a Tanács részéről

            az elnök

         M. SAWICKI

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács határozata (1999. december 17.) a Kultúra Európai Fővárosa közösségi cselekvési program választótestülete tagjainak Tanács által történő kijelöléséről (2000/C 9/01)

text:
Fontos jogi nyilatkozat

|

32000D0113(01)

Hivatalos Lap C 009 , 13/01/2000 o. 0001 - 0001

		A Tanács határozata(1999. december 17.)a "Kultúra Európai Fővárosa" közösségi cselekvési program választótestülete tagjainak Tanács által történő kijelöléséről(2000/C 9/01)AZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a Kultúra Európai Fővárosa eseménysorozat 2005-2019. évekre szóló közösségi cselekvési programjának megállapításáról szóló, 1999. május 25-i 1419/1999/EK európai parlamenti és tanácsi határozatra [1], és különösen annak 2. cikke (2) bekezdésére,mivel az 1419/1999/EK határozat 2. cikkének (2) bekezdése értelmében a Bizottság minden évben választótestületet alakít, amely jelentést ad ki arról, hogy az elbírált jelölés vagy jelölések mennyiben felelnek meg a cselekvési program célkitűzéseinek és sajátosságainak; továbbá az említett testület hét független, vezető személyiségű tagból áll, akik a kultúra területének szakértői, és akik közül kettőt a Tanács nevez ki,A KÖVETKEZŐKÉPPEN HATÁROZOTT:1. cikk(1) Abból a célból, hogy 2005-től a "Kultúra Európai Fővárosa" címre várost jelöljenek, 2000. évvel kezdődően minden év első felében az abban az évben a Tanács elnökségét betöltő két állam egy-egy olyan vezető személyiséget jelöl, akiknek személye garanciát nyújt az 1419/1999/EK határozat 2. cikkének (2) bekezdésében említett testületi tagsághoz megkívánt függetlenségre és szakértelemre.(2) A 2000. évvel kezdődően minden év második felében a Tanács egyszerű többséggel kijelöli azt a két vezető személyiséget, akik a következő évben a testület tagjává válnak.(3) Az elnökség tájékoztatja a Bizottságot a kijelölésről.2. cikkEzt a határozatot az Európai Közösségek Hivatalos Lapjában ki kell hirdetni.Kelt Brüsszelben, 1999. december 17-én.a Tanács részérőlaz elnökK. HemilÄ[1] HL L 166., 1999.7.1, 1. o.--------------------------------------------------


title: Az Európai Parlament (EU) 2017/1653 határozata (2017. április 27.) az Európai Menekültügyi Támogatási Hivatal 2015-ös pénzügyi évre vonatkozó elszámolása lezárásáról

text:
               29.9.2017

               HU

               Az Európai Unió Hivatalos Lapja

               L 252/197

         AZ EURÓPAI PARLAMENT (EU) 2017/1653 HATÁROZATA
   (2017. április 27.)
   az Európai Menekültügyi Támogatási Hivatal 2015-ös pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az Európai Menekültügyi Támogatási Hivatal 2015-ös pénzügyi évre vonatkozó végleges éves beszámolójára,

               —

               tekintettel a Számvevőszéknek az Európai Menekültügyi Támogatási Hivatal 2015-ös pénzügyi évre vonatkozó éves beszámolójáról szóló jelentésére, a hivatal válaszával együtt (1),

               —

               tekintettel a Számvevőszéknek a 2015-ös pénzügyi évre vonatkozóan az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2)

               —

               tekintettel a 2015-ös pénzügyi évre vonatkozó költségvetés végrehajtása tekintetében a központ számára adandó mentesítésről szóló, 2017. február 21-i tanácsi ajánlásra, (05873/2017 – C8-0078/2017),

               —

               tekintettel az Európai Unió működéséről szóló szerződés 319. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel az Európai Menekültügyi Támogatási Hivatal létrehozásáról szóló 2010. május 19-i 439/2010/EU európai parlamenti és tanácsi rendeletre (4) és különösen annak 36. cikkére,

               —

               tekintettel a 966/2012/EU, Euratom európai parlamenti és tanácsi rendelet 208. cikkében említett szervekre vonatkozó pénzügyi keretszabályzatról szóló, 2013. szeptember 30-i 1271/2013/EU felhatalmazáson alapuló bizottsági rendeletre (5) és különösen annak 108. cikkére,

               —

               tekintettel eljárási szabályzata 94. cikkére és IV. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A8-0093/2017),

               1.

               jóváhagyja az Európai Menekültügyi Támogatási Hivatal 2015-ös pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az Európai Menekültügyi Támogatási Hivatal ügyvezető igazgatójának, a Tanácsnak, a Bizottságnak és a Számvevőszéknek és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Antonio TAJANI

            a főtitkár

         Klaus WELLE

      (1)  HL C 449., 2016.12.1., 66. o.

      (2)  Lásd az 1. lábjegyzetet.

      (3)  HL L 298., 2012.10.26., 1. o.

      (4)  HL L 132., 2010.5.29., 11. o.

      (5)  HL L 328., 2013.12.7., 42. o.


               22.7.2016

               HU

               Az Európai Unió Hivatalos Lapja

               C 266/4

         Az Európai Bankhatóság határozata annak megerősítéséről, hogy bizonyos KHMI-k megbízás nélküli hitelminősítései minőségükben nem különböznek azok megbízáson alapuló hitelminősítéseitől
   (2016/C 266/05)
   AZ EURÓPAI BANKHATÓSÁG FELÜGYELŐTANÁCSA
   Tekintettel az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről szóló, 2010. november 24-i 1093/2010/EU európai parlamenti és tanácsi rendeletre (1) (a továbbiakban: „Rendelet” és „EBH”),
   Tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (2) (a továbbiakban: „tőkekövetelményekről szóló rendelet”) 138. cikkére,
   mivel:

               (1)

               A tőkekövetelményekről szóló rendelet 138. cikke megengedi a külső hitelminősítő intézetek (a továbbiakban: „KHMI-k”) megbízás nélküli hitelminősítéseinek annak érdekében történő igénybevételét, hogy a tőkekövetelmények számításához meghatározzák az eszközökhöz és mérlegen kívüli tételekhez rendelendő kockázati súlyokat, feltéve, hogy az EBH megerősítette, hogy az adott KHMI megbízás nélküli hitelminősítésének minősége nem tér el a KHMI megbízáson alapuló hitelminősítéseinek minőségétől. Ugyanezen cikk szerint az EBH-nak meg kell tagadnia vagy vissza kell vonnia a megerősítést különösen abban az esetben, ha a KHMI egy megbízás nélküli hitelminősítést arra használt fel, hogy a minősített szervezetre nyomást gyakorolva elérje, hogy az hitelminősítést vagy más szolgáltatásokat rendeljen meg.

               (2)

               A tőkekövetelményekről szóló rendelet 4. cikke (1) bekezdésének (98) pontja szerint a KHMI a hitelminősítő intézetekről szóló 1060/2009/EK európai parlamenti és tanácsi rendelettel (3) (a továbbiakban: „hitelminősítő intézetekről szóló rendelet”) összhangban nyilvántartásba vett vagy hitelesített hitelminősítő intézményt, vagy olyan hitelminősítéseket kibocsátó központi bankot jelent, amelyek mentesülnek a hitelminősítő intézetekről szóló rendelet alkalmazása alól. Éppen ezért a jelen határozat hatályának ki kell terjednie mindezen KHMI-k minősítéseire, kivéve azokéit, amelyek jelenleg nem nyújtanak megbízás nélküli hitelminősítéseket. Ezenkívül – tekintettel a KHMI-k hitelminősítéseinek a tőkekövetelményekről szóló rendelet 136. cikkének (1) bekezdése szerinti hozzárendelésével fennálló összefüggésekre – a jelen határozat hatályának ki kell terjednie mindazon KHMI-k minősítéseire, amelyekhez besorolást rendeltek. A tőkekövetelményekről szóló rendelet 98. preambulum bekezdésében említett – a piac más vállalatok előtti megnyitásával, és egyúttal az összes KHMI-re vonatkozó, szigorú folyamatok és követelmények fenntartásával kapcsolatos – szempontok figyelembevétele érdekében a határozat hatályának ki kell továbbá terjednie azokra a KHMI-kre, amelyek kizárólag megbízás nélküli hitelminősítéseket biztosítanak.

               (3)

               A hitelminősítő intézetekről szóló rendelet 4. cikkének (1) bekezdése megengedi a hitelminősítéseknek a tőkekövetelményekről szóló rendelet 113. cikkének (1) bekezdése szerinti kockázattal súlyozott kitettségértékek meghatározásához történő felhasználását, feltéve, hogy azok megfelelnek a „hitelminősítés” fogalmának a hitelminősítő intézetekről szóló rendelet 3. cikke (1) bekezdésének a) pontjában foglalt meghatározásának. A jelen határozat hatályának ezért csak azokra a megbízás nélküli hitelminősítésekre kell kiterjednie, amelyek megfelelnek a hitelminősítés fogalma mind a tőkekövetelményekről szóló rendeletben, mind a hitelminősítő intézetekről szóló rendeletben foglalt meghatározásának.

               (4)

               A KHMI-k hitelminősítéseinek a hitelminőségi besorolásokhoz történő hozzárendelésére használt módszertannal (4) összhangban a jelen határozatban foglalt minősítéshez minőségi és mennyiségi kritériumokat, valamint tényezőket egyaránt kell használni. Mivel a hitelminősítő intézetekről szóló rendelet 11. cikke alapján a hitelminősítő intézeteknek a hitelminősítéseikkel kapcsolatos adatokat kell benyújtaniuk az EÉPH által kezelt és felügyelt CEREP központi adatbázisba, helyénvaló a CEREP adatbázisban rendelkezésre álló információkat használni a mennyiségi elemzés kizárólagos alapjaként, mivel ez biztosítja a feldolgozott információk egységes kezelését és megbízhatóságát. Mindazonáltal a hitelminősítő intézetekről szóló rendelet hatálya alá nem tartozó, a CEREP adatbázisba adatokat be nem nyújtó KHMI-k esetén külső adatokat kell használni az adott KHMI-k megbízás nélküli hitelminősítéseinek mennyiségi értékeléséhez. A minőségi elemzést alátámasztó adatok tekintetében a vonatkozó adatokat a jelen határozat szerint figyelembe vett összes KHMI-től kérni kell.

               (5)

               A KHMI-k a megbízás nélküli hitelminősítéseket különböző fogalommeghatározások szerint osztályozzák. Ezt a KHMI-k által az EBH-hoz, valamint az EÉPH CEREP adatbázisába benyújtott információk is tükrözik. A KHMI-k gyakorlataiban tapasztalható eltérésekre válaszul az EÉPH kérdéseket és válaszokat tartalmazó dokumentumot (5) bocsátott ki a megbízás nélküli hitelminősítés fogalommeghatározásával kapcsolatban, megfogalmazva az azzal kapcsolatos álláspontját, amelyet a következetesség érdekében a hitelminősítő intézetekről szóló rendelet 138. cikke szerinti értékelés alkalmazásában is követni kell. Mindazonáltal mivel az értékelés a kérdések és válaszok kibocsátásának időpontjánál korábban kezdődött – és annak egyik kiváltó oka volt –, a jelen határozat alkalmazásában helyénvaló a minősítéseket azon osztályozás figyelembevételével értékelni, amelyet az egyes KHMI-k a kérdések és válaszok közzétételét (azaz 2015. december 16-át) megelőzően rendeltek azokhoz, mivel ez lehetővé tenné a megbízás nélküli hitelminősítések múltbeli információinak figyelembevételét, továbbá az e minősítések vonatkozásában kizárólagosan rendelkezésre álló, a CEREP adatbázisban található mennyiségi adatok felhasználását. Ezenkívül ily módon elkerülhető lenne a jelen határozat hatálybalépésének túlzott késése, különös tekintettel a kérdések és válaszok által a megbízás nélküli hitelminősítések KHMI-k általi osztályozására, a KHMI-k szabályzataira, valamint az e minősítések intézmények általi szabályozási célú felhasználására gyakorolt hatásra. Mindazonáltal az EBH az EÉPH által a megbízás nélküli hitelminősítések kérdéseket és válaszokat tartalmazó dokumentumban pontosított fogalommeghatározásának KHMI-k általi elfogadása kapcsán közölt naprakész információk alapján értékelni fogja, hogy szükséges-e további intézkedés a jelen határozat összefüggésében.

               (6)

               A mennyiségi értékelést illetően meghatározott elemzéseket kell végezni az egyes KHMI-k tekintetében, amennyiben kellő számú tétel áll rendelkezésre: „előzetes megoszlási elemzés”, amelynek célja a megbízás nélküli és megbízáson alapuló hitelminősítések megoszlásának elemzése; „előzetes dinamikai elemzés”, amelynek célja a korábban megbízás nélküliként (megbízáson alapulóként) besorolt megbízáson alapuló (megbízás nélküli) hitelminősítések időbeli alakulásának elemzése; valamint „utólagos elemzés”, amelynek célja a megbízáson alapuló és megbízás nélküli hitelminősítések közötti esetleges pontosságbeli különbségek elemzése. Az elvégzendő mennyiségi elemzéstől függően helyénvaló lehet a hitelminősítések homogén alcsoportjait meghatározni annak érdekében, hogy lehetőség legyen a megbízáson alapuló, illetve megbízás nélküli hitelminősítések egymáshoz viszonyított tulajdonságainak és viselkedésének oly módon történő összehasonlítására, amellyel elkerülhetők lennének a külső tényezőkön alapuló következtetések. Amennyiben a hiányos adatok miatt csak meghatározott mennyiségi elemzések végezhetők, illetve nincs lehetőség mennyiségi elemzésre, ebben a szakaszban még helyénvaló az értékelés során a minőségi kritériumokra hagyatkozni. Ezekben az esetekben a megbízás nélküli hitelminősítések minőségével kapcsolatos esetleges további prudenciális aggodalmakat a hitelminősítő intézetekről szóló rendelet 136. cikkének (1) bekezdése szerint elvégzendő hozzárendelés során kell enyhíteni, mivel e hozzárendelés célja, hogy tükrözze a minősítések esetleges minőségi problémáit.

               (7)

               A minőségi elemzés tekintetében, valamint annak megállapítása érdekében, hogy az adott KHMI a megbízáson alapuló hitelminősítéseivel azonos minőségű megbízás nélküli hitelminősítéseket nyújt-e, helyénvaló figyelembe venni az alábbi kritériumokat és tényezőket: a megbízáson alapuló és megbízás nélküli hitelminősítések hozzárendelésével és felülvizsgálatával kapcsolatos szabályzatok közötti különbségek, a megbízáson alapuló és megbízás nélküli hitelminősítésekhez alkalmazott minősítési módszertanok közötti különbségek, a megbízás nélküli hitelminősítésekre vonatkozó adatok rendelkezésre állása, ideértve a megbízás nélküli hitelminősítések hozzárendelése során tapasztalt leggyakoribb információs korlátozásokat, valamint a KHMI által az adatok korlátozott rendelkezésre állása esetén tett intézkedéseket. Figyelembe kell venni továbbá, hogy az adott KHMI tesz-e annak megakadályozására irányuló intézkedéseket, hogy a megbízás nélküli hitelminősítést arra használják fel, hogy a minősített szervezetre nyomást gyakorolva elérjék, hogy az hitelminősítést vagy más szolgáltatásokat rendeljen meg.

               (8)

               A hitelminősítő intézetekről szóló rendelet 138. cikke első bekezdésének megfelelően amennyiben az EBH nem talált bizonyítékot sem az adott KHMI megbízáson alapuló és megbízás nélküli hitelminősítései közötti minőségbeli különbségre, sem arra, hogy a KHMI arra használt volna fel egy megbízás nélküli hitelminősítést, hogy a minősített szervezetre nyomást gyakorolva elérje, hogy az hitelminősítést vagy más szolgáltatásokat rendeljen meg, nem akadályozható meg, hogy az adott KHMI megbízás nélküli hitelminősítéseit az intézmények ebben a szakaszban tőkeszámítási célokra használják. A megbízás nélküli hitelminősítések teljesítményének folyamatos nyomon követése nyomán szükség szerint további határozatok bocsáthatók ki.

               (9)

               A fentiekben leírt módszertan alkalmazása során az EBH nem talált bizonyítékot az érintett KHMI-k megbízáson alapuló és megbízás nélküli hitelminősítései közötti minőségbeli különbségre, sem arra, hogy a minősített szervezetre nyomást gyakoroltak volna annak érdekében, hogy az hitelminősítést vagy más szolgáltatásokat rendeljen meg. Éppen ezért helyénvaló megerősíteni, hogy az érintett KHMI-k megbízás nélküli hitelminősítései minőség szempontjából nem különböznek azok megbízáson alapuló hitelminősítéseitől.

               (10)

               Az érintett KHMI-ket értesítették az EBH e határozat elfogadására irányuló szándékáról, és lehetőséget kapnak, hogy kifejtsék az azzal kapcsolatos álláspontjukat.

         A KÖVETKEZŐKÉPPEN HATÁROZOTT:
   1. cikk
   Az 575/2013/EU rendelet 138. cikkének alkalmazásában az EBH megerősíti, hogy a mellékletben meghatározott KHMI-k megbízás nélküli hitelminősítéseinek minősége nem különbözik e KHMI-k megbízáson alapuló hitelminősítéseinek minőségétől.
   2. cikk
   E határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Londonban, 2016. május 17-én.

         Andrea ENRIA

            elnök

            a felügyelőtanács részéről

      (1)  HL L 331., 2010.12.15., 12. o.

      (2)  HL L 176., 2013.6.27., 1. o.

      (3)  Az Európai Parlament és a Tanács 2009. szeptember 16-i 1060/2009/EK rendelete a hitelminősítő intézetekről (HL L 302., 2009.11.17., 1. o.).

      (4)  A KHMI-k hitelminősítéseinek a hitelminősítő intézetekről szóló rendelet 136. cikke szerinti hozzárendelésére vonatkozó végrehajtás-technikai standardok végleges tervezete a következő címen érhető el: http://www.eba.europa.eu/regulation-and-policy/external-credit-assessment-institutions-ecai/draft-implementing-technical-standards-on-the-mapping-of-ecais-credit-assessments

      (5)  https://www.esma.europa.eu/file/13634/download?token=05de9eN_

      MELLÉKLET
      Azon külső hitelminősítő intézetek (KHMI-k), amelyek tekintetében az EBH megerősítette, hogy az 575/2013/EU rendelet 138. cikkének alkalmazásában azok megbízás nélküli hitelminősítései minőség szempontjából nem különböznek azok megbízáson alapuló hitelminősítéseitől

         ARC Ratings S.A.

         Axesor SA

         Banque de France

         BCRA – Credit Rating Agency AD

         Capital Intelligence Ltd

         Cerved Rating Agency S.p.A.

         CRIF S.p.A.

         DBRS Ratings Limited

         Euler Hermes Rating GmbH

         European Rating Agency, a.s.

         EuroRating Sp. z o.o.

         FERI EuroRating Services AG

         Fitch Ratings

         GBB-Rating Gesellschaft fuer Bonitaets-beurteilung GmbH

         ICAP Group SA

         Japan Credit Rating Agency Ltd

         Kroll Bond Rating Agency

         Moody’s Investors Service

         Scope Ratings AG

         Spread Research

         Standard & Poor’s Ratings Services

         The Economist Intelligence Unit Ltd


               5.2.2016

               HU

               Az Európai Unió Hivatalos Lapja

               C 45/98

         P7_TA(2013)0107
   Jürgen Creutzmann mentelmi jogának felfüggesztésére irányuló kérelem
   Az Európai Parlament 2013. április 16-i határozata Jürgen Creutzmann mentelmi jogának felfüggesztésére irányuló kérelemről (2013/2016(IMM))
   (2016/C 045/17)

      Az Európai Parlament,

               —

               tekintettel a Jürgen Creutzmann mentelmi jogának felfüggesztésére irányuló, 2013. január 15-én a német szövetségi igazságügyi minisztériumtól a frankenthali (Németország) főügyész előtt fekvő üggyel kapcsolatban beérkezett kérelemre, melyről 2013. január 17-én a plenáris ülés tájékoztatást kapott,

               —

               tekintettel Jürgen Creutzmann – az eljárási szabályzat 7. cikkének (3) bekezdése szerinti – meghallgatására,

               —

               tekintettel az Európai Unió kiváltságairól és mentességeiről szóló 7. jegyzőkönyv 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,

               —

               tekintettel az Európai Unió Bíróságának 1964. május 12., 1986. július 10., 2008. október 15. és 21., 2010. március 19. és 2011. szeptember 6-i ítéleteire (1),

               —

               tekintettel a német alaptörvény (Grundgesetz) 46. cikkére,

               —

               tekintettel eljárási szabályzata 6. cikkének (2) bekezdésére és 7. cikkére,

               —

               tekintettel a Jogi Bizottság jelentésére (A7-0107/2013),

               A.

               mivel a frankenthali (Németország) főügyész egy állítólagos jogellenes cselekmény kapcsán folytatandó nyomozati eljárás megindításával kapcsolatban kérte Jürgen Creutzmann európai parlamenti képviselő parlamenti mentelmi jogának felfüggesztését,

               B.

               mivel a főügyész kérelme a német büntető törvénykönyv 229. cikke szerinti, gondatlanságból eredő, testi épségben történt károkozás állítólagos elkövetésére vonatkozó eljárással kapcsolatos;

               C.

               mivel az Európai Unió kiváltságairól és mentességeiről szóló jegyzőkönyv 9. cikke szerint az Európai Parlament képviselői saját államuk területén a parlamentjük képviselőire vonatkozó mentességeket élvezik;

               D.

               mivel a német alaptörvény (Grundgesetz) 46. cikkének (2) bekezdése szerint büntetendő cselekmény elkövetése miatt képviselő csak a parlament engedélyével vonható felelősségre, kivéve a jogellenes cselekmény elkövetésekori tettenérés vagy a rá következő napon történő letartóztatás esetét;

               E.

               mivel ebből következően a Parlamentnek fel kell függesztenie Jürgen Creutzmann mentelmi jogát, amennyiben az ellene folytatott eljárásra sor kerül;

               F.

               mivel az Európai Unió kiváltságairól és mentességeiről szóló jegyzőkönyv 9. cikke és a német alaptörvény (Grundgesetz) 46. cikkének (2) bekezdése nem tiltják Jürgen Creutzmann mentelmi jogának felfüggesztését;

               G.

               mivel mindezek alapján a szóban forgó esetben ajánlott a parlamenti mentelmi jog felfüggesztése;

               1.

               úgy határoz, hogy felfüggeszti Jürgen Creutzmann mentelmi jogát;

               2.

               utasítja elnökét, hogy ezt a határozatot és az illetékes bizottság jelentését haladéktalanul továbbítsa a Németországi Szövetségi Köztársaság illetékes hatóságainak és Jürgen Creutzmann-nak.

      (1)  101/63 1964. május 12., sz. Wagner kontra Fohrmann és Krier ügy (EBHT 1964, 195. o.), 149/85 1986. július 10., sz. Wybot kontra Faure és mások ügy (EBHT 1986, 2391. o.), T-345/05 2008. október 15., sz. Mote kontra Parlament ügy (EBHT 2008, II-2849. o.), C-200/07. és C-201/07. 2008. október 21. sz. Marra kontra De Gregorio és Clemente egyesített ügyek (EBHT 2008, I-7929. o.), T-42/06 2010. március 19., sz. Gollnisch kontra Parlament ügy [2010] ECR II-1135 és C-163/10. 2011. szeptember 6., sz. Patriciello ügy (az EBHT-ban még nem jelent meg).


title: A Tanács határozata (1998. január 26.) az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről az Üzbég Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Közösség által történő megkötéséről

text:
Fontos jogi nyilatkozat

|

31998D0138

Hivatalos Lap L 043 , 14/02/1998 o. 0001 - 0001

		A Tanács határozata(1998. január 26.)az egyrészről az Európai Közösségek, az Európai Szén- és Acélközösség és az Európai Atomenergia-közösség, másrészről az Üzbég Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodásnak az Európai Közösség által történő megkötéséről(98/138/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, a 228. cikk (2) bekezdésének első mondatával összefüggésben,tekintettel a Bizottság javaslatára,tekintettel az Európai Parlament véleményére [1],mivel az 1996. június 21-én Firenzében aláírt, az egyrészről az Európai Közösségek és tagállamai, másrészről az Üzbég Köztársaság között létrejött partnerségi és együttműködési megállapodás hatálybalépéséig célszerű az Európai Közösség nevében jóváhagyni az egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Üzbég Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást,A KÖVETKEZŐKÉPPEN HATÁROZOTT:1. cikkAz egyrészről az Európai Közösség, az Európai Szén- és Acélközösség és az Európai Atomenergia-közösség, másrészről az Üzbég Köztársaság között a kereskedelemről és a kereskedelemmel kapcsolatos ügyekről szóló ideiglenes megállapodást – beleértve annak mellékleteit, a jegyzőkönyvet és a nyilatkozatokat – az Európai Közösség nevében jóváhagyják.E szövegeket csatolták e határozathoz.2. cikkA Tanács elnöke felhatalmazást kap, hogy kijelölje az ideiglenes megállapodásnak a Közösséget jogilag kötelező aláírására jogosult személyeket [2].3. cikkAz ideiglenes megállapodás 32. cikkében előírt értesítést az Európai Közösség nevében a Tanács elnöke küldi meg.Kelt Brüsszelben, 1998. január 26-án.a Tanács részérőlaz elnökR. Cook[1] HL C 14., 1998.1.19.[2] A megállapodás hatálybalépésének napját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------


title: Az Európai Parlament (EU) 2015/2209 határozata (2015. október 27.) az ARTEMIS közös vállalkozás 2013-as pénzügyi évre vonatkozó elszámolása lezárásáról

text:
               1.12.2015

               HU

               Az Európai Unió Hivatalos Lapja

               L 314/32

         AZ EURÓPAI PARLAMENT (EU) 2015/2209 HATÁROZATA
   (2015. október 27.)
   az ARTEMIS közös vállalkozás 2013-as pénzügyi évre vonatkozó elszámolása lezárásáról
   AZ EURÓPAI PARLAMENT,

               —

               tekintettel az ECSEL közös vállalkozás (korábban ARTEMIS közös vállalkozás) 2013-as pénzügyi évre vonatkozó végleges éves beszámolójára,

               —

               tekintettel a Számvevőszéknek az ARTEMIS közös vállalkozás 2013-as pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2013-as pénzügyi évre szóló költségvetés végrehajtására vonatkozóan a közös vállalkozás számára adandó mentesítésről szóló, 2015. február 17-i tanácsi ajánlásra (05306/2015 – C8–0049/2015),

               —

               tekintettel a 2013-as pénzügyi évre vonatkozó mentesítésről szóló határozatot elhalasztó 2015. április 29-i határozatára (3), valamint az az ECSEL közös vállalkozás (korábban ARTEMIS közös vállalkozás) ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4),

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (5) és különösen annak 209. cikkére,

               —

               tekintettel a beágyazott számítástechnikai rendszerekre irányuló közös technológiai kezdeményezést megvalósító ARTEMIS közös vállalkozás létrehozásáról szóló, 2007. december 20-i 74/2008/EK tanácsi rendeletre (6),

               —

               tekintettel az ECSEL közös vállalkozás létrehozásáról szóló, 2014. május 6-i 561/2014/EU tanácsi rendeletre (7) és különösen annak 1. cikke (2) bekezdésére, valamint 12. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (8),

               —

               tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (9),

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság második jelentésére (A8-0283/2015),

               1.

               jóváhagyja az ARTEMIS közös vállalkozás 2013-as pénzügyi évre vonatkozó elszámolásának lezárását;

               2.

               utasítja elnökét, hogy továbbítsa ezt a határozatot az ECSEL közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, továbbá hogy gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 452., 2014.12.16., 8. o.

      (2)  HL C 452., 2014.12.16., 9. o.

      (3)  HL L 255., 2015.9.30., 416. o.

      (4)  HL L 248., 2002.9.16., 1. o.

      (5)  HL L 298., 2012.10.26., 1. o.

      (6)  HL L 30., 2008.2.4., 52. o.

      (7)  HL L 169., 2014.6.7., 152. o.

      (8)  HL L 357., 2002.12.31., 72. o.

      (9)  HL L 38., 2014.2.7., 2. o.


title: 2010/249/: A Bizottság határozata ( 2010. április 30. ) az ellenőrző állomásokkal kapcsolatos előkészítő intézkedésre vonatkozó 2010. évi finanszírozási határozat elfogadásáról

text:
               1.5.2010

               HU

               Az Európai Unió Hivatalos Lapja

               L 110/32

         A BIZOTTSÁG HATÁROZATA
   (2010. április 30.)
   az ellenőrző állomásokkal kapcsolatos előkészítő intézkedésre vonatkozó 2010. évi finanszírozási határozat elfogadásáról
   (2010/249/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (1) és különösen annak 49. cikke (6) bekezdésének bevezető mondatára és b) pontjára, valamint 75. cikkének (2) bekezdésére,
   tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendeletre (2) (a továbbiakban: végrehajtási szabályok) és különösen annak 90. cikkére,
   mivel:

               (1)

               Az Európai Parlamentnek és a Tanácsnak címzett, az állatjólétért és az állatok védelméért 2006 és 2010 között folytatott közösségi cselekvési tervről szóló bizottsági közlemény (3) fő tevékenységi területként egyrészt a már meglévő állatvédelmi és állatjóléti minimumkövetelményeknek az új tudományos eredményekkel és társadalmi-gazdasági vizsgálatokkal összhangban történő bővítését, másrészt a hatékony végrehajtás biztosítását határozta meg.

               (2)

               Bizonyos kategóriákba tartozó állatok szállítás közbeni jólétének javítása érdekében az uniós jogszabályok követelményeket határoznak meg a maximális utazási idő tekintetében, melynek letelte után az állatokat ki kell rakodni, meg kell etetni, itatni, és pihentetni. Az állatok távolsági szállítása során ezeket a kötelező megszakításokat az ellenőrző állomásokra vonatkozó közösségi kritériumokról szóló, 1997. június 25-i 1255/97/EK tanácsi rendelet (4) 1. cikkének (1) bekezdésében meghatározott ellenőrző állomásokon kell elvégezni.

               (3)

               A közúton nagy távolságra szállított állatok számának növekedése következtében felmerült az ellenőrző állomások fejlesztésének igénye. Az érdekelt felekkel folytatott konzultáció által és műszaki szakértelmük felhasználásával meg kell határozni az ellenőrző állomásokra vonatkozó minőségi követelményeket, valamint azt, hogy milyen stratégiákat kell kialakítani az Unióban.

               (4)

               Bizonyos területeken továbbá nincs elegendő ellenőrző állomás, a meglévők minősége pedig számos esetben kifogásolható. Ezért előkészítő intézkedésre van szükség, amelybe beletartozik egyes ellenőrző állomások felújítása vagy újak építése.

               (5)

               2008-ban a Bizottság javaslattételi felhívást tett közzé egy ehhez hasonló előkészítő tevékenységre, azonban egyetlen beérkezett pályázat sem tett eleget a felhívásban meghatározott minimumkövetelményeknek, a projektek gazdasági megvalósíthatóságára, valamint a társfinanszírozási forrásra vonatkozó elegendő információ hiánya miatt.

               (6)

               A Bizottság 2009. október 13-i, az ellenőrző állomásokkal kapcsolatos előkészítő intézkedésre vonatkozó 2009. évi finanszírozási határozat elfogadásáról szóló 2009/755/EK határozata (5) az előkészítő intézkedést két szakaszra tagolja: az első egy közbeszerzési eljárás keretében megvalósítandó előzetes tanulmányt, a másik a támogatásokat foglalja magában.

               (7)

               A 2009/775/EK határozatban szereplő előzetes tanulmány 2009-ben megkezdődött, célkitűzése az ellenőrző állomások jelenlegi állapotának felmérése és a kiváló ellenőrző állomásokra vonatkozó minőségi követelmények meghatározása volt. A tanulmány a kiváló minőségű ellenőrző állomások építésére vagy felújítására nyújtott támogatás gazdasági kritériumait is meghatározza. A tanulmány eredményei 2010 májusára várhatók, és a 2009/775/EK határozatban előírt támogatásokkal kapcsolatos eljárást a tanulmányban meghatározott kritériumok alapján kezdik majd meg.

               (8)

               Az említett előkészítő intézkedésre ezért továbbra is uniós pénzügyi támogatást kell biztosítani. Az Európai Unió 2010. évi általános költségvetésében a költségvetési hatóság 2 000 000 EUR-t különített el az ellenőrző állomásokra vonatkozó előkészítő intézkedés számára.

               (9)

               Ez a határozat az 1605/2002/EK, Euratom rendelet 75. cikkének (2) bekezdése és a 2342/2002/EK, Euratom rendelet 90. cikkének értelmében finanszírozási határozat.

               (10)

               Az 1605/2002/EK, Euratom tanácsi rendelet 83. cikke szerint a kiadások érvényesítését, engedélyezését és kifizetését a végrehajtási szabályokban megállapított határidőkön belül kell végrehajtani.

               (11)

               E határozat alkalmazásában indokolt a „lényeges változtatás” kifejezést a 2342/2002/EK, Euratom rendelet 90. cikkének (4) bekezdése értelmében meghatározni.

         ELFOGADTA EZT A HATÁROZATOT:
   1. cikk
   A mellékletben meghatározott előkészítő intézkedést (a továbbiakban: előkészítő intézkedés) a Bizottság elfogadja.
   2. cikk
   E határozat alkalmazásában az „ellenőrző állomás” 1255/97/EK rendelet 1. cikke (1) bekezdése szerinti meghatározását kell alkalmazni.
   3. cikk
   Az előkészítő intézkedés végrehajtásához biztosított uniós hozzájárulás legfeljebb 2 000 000 EUR lehet, melyet az Európai Unió 2010. évi általános költségvetésének 17 04 03 03 költségvetési tételéből kell finanszírozni.
   4. cikk
   (1)   Az engedélyezésre jogosult tisztviselő a hatékony és eredményes pénzgazdálkodás, valamint az arányosság elvével összhangban a jelen határozattal kapcsolatban változtatásokat fogadhat el, amennyiben azok a 2342/2002/EK, Euratom rendelet 90. cikkének (4) bekezdése értelmében nem minősülnek lényeges változtatásnak.
   (2)   Az előkészítő intézkedés körébe tartozó tevékenységekhez kapcsolódó – az e határozat 3. cikkében meghatározott – maximális hozzájárulás összesen 10 %-át meg nem haladó változtatások a 2342/2002/EK, Euratom rendelet 90. cikkének (4) bekezdése értelmében nem tekintendők lényeges változtatásnak, amennyiben azok nem befolyásolják jelentős mértékben az előkészítő tevékenység jellegét és célkitűzéseit.

      Kelt Brüsszelben, 2010. április 30-án.

            a Bizottság részéről

            az elnök

         José Manuel BARROSO

      (1)  HL L 248., 2002.9.16., 1. o.

      (2)  HL L 357., 2002.12.31., 1. o.

      (3)  COM(2006) 13 végleges.

      (4)  HL L 174., 1997.7.2., 1. o.

      (5)  HL L 269., 2009.10.14., 26. o.

      MELLÉKLET

         AZ ELLENŐRZŐ ÁLLOMÁSOKRA VONATKOZÓ ELŐKÉSZÍTŐ INTÉZKEDÉS A 2010. ÉVBEN

      1.1.   Bevezetés

      Az előkészítő intézkedés a 2010. évre egy végrehajtási intézkedést foglal magában.
      Az előkészítő intézkedésben meghatározott célkitűzések alapján a költségvetési előirányzat az ellenőrző állomások építésére vagy felújítására nyújtandó (közvetlen centralizált igazgatás keretében végrehajtott) támogatásokra szolgál; összege: 2 000 000 EUR
      1.2.   Az ellenőrző állomások építésére vagy felújítására szolgáló támogatások

      A támogatásokat írásos megállapodás útján ítélik oda („támogatási megállapodás”).
      JOGALAP
      Előkészítő intézkedések az 1605/2002/EK, Euratom tanácsi rendelet 49. cikke (6) bekezdése b) pontjának értelmében.
      KÖLTSÉGVETÉSI TÉTEL
      17 04 03 03
      AZ ÉV PRIORITÁSAI, A MEGVALÓSÍTANDÓ CÉLKITŰZÉSEK ÉS A VÁRHATÓ EREDMÉNYEK
      A közúton nagy távolságra szállított állatok számának növekedése következtében felmerült az állatok pihentetésére szánt, ellenőrző állomások jobb minőségének igénye. Az állat-egészségügyi és állatjólléti érdekek védelmében az állatokat érő stressz elkerülésére és a fertőző betegségek terjedésének megakadályozására irányuló különleges intézkedéseket szükséges bevezetni. Az előkészítő intézkedés célkitűzése az ellenőrző állomások használatának megnövelése és a kiváló minőségű ellenőrző állomások előmozdítása. Ez az előkészítő intézkedés egy megelőző, a 2009/755/EK határozatban szereplő előkészítő intézkedés folytatása.
      A VÉGREHAJTÁSI INTÉZKEDÉS LEÍRÁSA ÉS CÉLKITŰZÉSE
      Az előkészítő intézkedés kiváló minőségű ellenőrző állomások építését vagy felújítását foglalja magában egy kísérleti tanúsítványrendszer hitelesítése érdekében, a 2009/755/EK határozat alapján 2009-ben indított megvalósíthatósági tanulmány eredményei alapján. Az előkészítő intézkedéstől az várható, hogy ösztönözni fogja a kiváló minőségű ellenőrző állomásokra vonatkozó, gazdaságilag életképes tanúsítványrendszer megvalósítását az állatok távolsági szállítás közbeni jóllétének javítása érdekében.
      VÉGREHAJTÁS
      A végrehajtást közvetlenül az Egészség- és Fogyasztóügyi Főigazgatóság végzi.
      A JAVASLATTÉTELI FELHÍVÁSOK/KÖZVETLEN ODAÍTÉLÉS ÜTEMTERVE ÉS IRÁNYADÓ ÖSSZEGE
      Egyetlen javaslattételi felhívást tesznek közzé 2 000 000 EUR értékben.
      Az előkészítő intézkedést a támogatási megállapodás aláírását követő 24 hónapon belül végre kell hajtani.
      A javaslattételi felhívást a 2009/755/EK határozat 1.2. részében említett, az ellenőrző állomások tanúsítványrendszeréről szóló megvalósíthatósági tanulmány befejezését követően teszik közzé, amely 2010 májusára várható.
      A MAXIMÁLIS TÁRSFINANSZÍROZÁSI ARÁNY
      70 %
      ALAPVETŐ KIVÁLASZTÁSI ÉS ODAÍTÉLÉSI SZEMPONTOK

         Kiválasztási szempontok

                  —

                  A pályázó pénzügyi kapacitása:

                              —

                              A pályázóknak be kell bizonyítaniuk, hogy rendelkeznek a finanszírozandó intézkedés elvégzéséhez szükséges pénzügyi kapacitással.

                              —

                              A pályázóknak bizonyítékkal kell alátámasztaniuk, hogy megfelelő saját forrásokkal rendelkeznek az igényelt uniós társfinanszírozáshoz és a projekt lebonyolításához szükséges pénzforgalom irányításához. A támogatás összege nem haladhatja meg a kedvezményezett saját tőkéjének és hosszú lejáratú tartozásainak teljes összegét.

                  —

                  A pályázó technikai és szakmai felkészültsége:

                              —

                              A pályázóknak rendelkezniük kell azzal a technikai és szakmai kapacitással, amely lehetővé teszi a társfinanszírozandó tevékenység elvégzését. Bizonyítékkal kell alátámasztaniuk az állatokkal kapcsolatos infrastruktúra és az állatszállítási tevékenységek terén szerzett ismereteiket és tapasztalataikat. Az elmúlt három évben folytatott projektjeikről és tevékenységeikről – elsősorban a témához kötődő projektekről (állatszállítási vagy állattartási tevékenységek, állatokkal kapcsolatos infrastruktúra építése) – igazolásokat és leírásokat kell benyújtaniuk. Be kell továbbá nyújtaniuk csoportjuk minden tagja részletes önéletrajzát, valamint bizonyítaniuk kell a projektigazgató és a projektvezető vezetői képességét, beleértve az érintett személyek tanulmányi hátterét, diplomáit és fokozatait, szakmai tapasztalatát, kutatói munkáját és publikációit.

                              —

                              A pályázóknak bizonyítaniuk kell, hogy a tevékenység elvégzésére pályázó szervezetek elkötelezettek a projekt célkitűzései mellett, és támogatják az ellenőrző állomásokra vonatkozó tanúsítványrendszer bevezetésének elvét, mely az intézkedés keretében valósul majd meg. Tájékoztatniuk kell a Bizottságot, hogy milyen partnerekkel és nemzetközi szinten érdekelt felekkel kívánnak kapcsolatba lépni, különösen a tanúsítványok tekintetében, és hogy e partnerek forrásait az előkészítő tevékenység végrehajtása során igénybe kívánják venni.

         Odaítélési kritériumok

      A következő általános kritériumok érvényesek:

                  —

                  a megközelítés megbízhatósága (20 %),

                  —

                  a munka megszervezése és a tevékenység által érintett tagállam illetékes hatósága/szervezetei bevonásának mértéke (30 %),

                  —

                  a projekt uniós szintű jelentősége és a hatékonyságnövekedés (30 %),

                  —

                  a projekt költség-haszon aránya (20 %).

            A TÁMOGATÁS FORMÁJA
      Írásbeli megállapodás


               16.12.2004

               HU

               Az Európai Unió Hivatalos Lapja

               C 311/3

         A Tanács határozata a Tudományos és Műszaki Bizottság tagjainak kinevezéséről
   (2004/C 311/02)
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 134. cikkére,
   tekintettel a Bizottság javaslatára,
   mivel:

               (1)(2)

               2003. december 22-i határozatában (1) a Tanács kinevezte a Tudományos és Műszaki Bizottság tagjait a 2003. április 1-jétől2008. március 31-ig terjedő időszakra. Ugyanakkor a csatlakozás feltételeiről szóló okmány (2) 50. cikke értelmében hivatali időszakuk 2004. május 1-jével lejárt, és új tagokat kell kinevezni.Annak érdekében, hogy a Tudományos és Műszaki Bizottság teljes mértékben hasznosítani tudja a feladatai elvégzéséhez szükséges szakértelem széles skáláját, a bizottság belső szabályai függvényében póttagok részvételét is igénybe veheti ülésein,

         A KÖVETKEZŐKÉPPEN HATÁROZOTT:
   Egyetlen cikk
   A következő személyeket a Tanács a Tudományos és Műszaki Bizottság tagjaivá nevezi ki a 2004. május 1-jétől2009. április 30-ig terjedő időszakra:

               Bertrand BARRE

               Janis BERZINS

               Sten BJURSTRÖM

               Michel BOURGUIGNON

               Udo BROCKMEIER

               Leonidas CAMARINOPOULOS

               Michel CHATELIER

               Pavel CHRÁSKA

               Maurizio CUMO

               Allan DUNCAN

               Manfred HEINDLER

               Sue ION

               Michael KAUFMANN

               Jørgen KJEMS

               Zdeněk KŘÍŽ

               Peter LIŠKA

               Carlo LOMBARDI

               José Maria MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O'FLAHERTY

               Derek POOLEY

               Enn REALO

               Francesco ROMANELLI

               Juan Antonio RUBIO RODRIGUEZ

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Michael SAILER

               Zoltán SZATMÁRY

               Eugenijus USPURAS

               Theofiel VAN RENTERGEM

               Carlos VARANDAS

               Adrianus H. M.VERKOOIJEN

               Andreas M.VERSTEEGH

               Sándor ZOLETNIK

      Kelt Brüsszelben, 2004. november 25-én.

            a Tanács részéről

            az elnök

         L. BRINKHORST

      (1)  HL C 8., 2004.1.13., 1. o.

      (2)  HL L 236., 2003.9.23., 33. o.


title: 2014/82/EU: A Tanács határozata ( 2014. február 11. ) a Régiók Bizottsága egy litván póttagjának kinevezéséről

text:
               14.2.2014

               HU

               Az Európai Unió Hivatalos Lapja

               L 44/51

      A TANÁCS HATÁROZATA

   (2014. február 11.)
   a Régiók Bizottsága egy litván póttagjának kinevezéséről
   (2014/82/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a litván kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU (2) határozatot.

               (2)

               Donatas KAUBRYS hivatali idejének lejártát követően a Régiók Bizottsága egy póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottsága póttagjává nevezi ki a következő személyt:

               —

               Mr Vytautas JONUTIS, Member of Plungė District Municipal Council.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. február 11-én.

            a Tanács részéről

            az elnök

         E. VENIZELOS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.


title: A Tanács (EU) 2015/1969 határozata (2015. október 22.) a Közbeszerzési Bizottságban Ukrajnának a közbeszerzésről szóló felülvizsgált megállapodáshoz történő csatlakozásával kapcsolatban az Európai Unió által képviselendő álláspont meghatározásáról

text:
               4.11.2015

               HU

               Az Európai Unió Hivatalos Lapja

               L 288/14

         A TANÁCS (EU) 2015/1969 HATÁROZATA
   (2015. október 22.)
   a Közbeszerzési Bizottságban Ukrajnának a közbeszerzésről szóló felülvizsgált megállapodáshoz történő csatlakozásával kapcsolatban az Európai Unió által képviselendő álláspont meghatározásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben annak 218. cikke (9) bekezdésével,
   tekintettel az Európai Bizottság javaslatára,
   mivel:

               (1)

               2012. december 13-án Ukrajna kérelmezte a közbeszerzésről szóló felülvizsgált megállapodáshoz (a továbbiakban: felülvizsgált GPA) történő csatlakozását.

               (2)

               Ukrajna az alkalmazási körrel kapcsolatos kötelezettségvállalásait a felülvizsgált GPA felei részére 2015. június 29-én benyújtott végleges ajánlatában határozta meg.

               (3)

               Ukrajna végleges ajánlata szerint a központi kormányzati szervek és a központi kormányzati szint alatti szervek, továbbá a közüzemi ágazatban, valamint az áruk, építési szolgáltatások és az egyéb szolgáltatások ágazataiban működő szervek széles skálája beletartozik az alkalmazási körbe. Ennélfogva az kielégítő és elfogadható. Az e határozat mellékletében szereplő, Ukrajnára vonatkozó csatlakozási feltételek meg fognak jelenni a Közbeszerzési Bizottság (a továbbiakban: GPA-bizottság) által Ukrajna csatlakozásával kapcsolatban hozott határozatban.

               (4)

               Ukrajna csatlakozása a felülvizsgált GPA-hez várhatóan kedvezően fog hozzájárulni a közbeszerzési piacok további nemzetközi nyitásához.

               (5)

               A felülvizsgált GPA XXII. cikkének (2) bekezdése értelmében a WTO bármely tagja csatlakozhat a felülvizsgált GPA-hez a szóban forgó tag és a felek között megállapított feltételek szerint, amely feltételeket a GPA-bizottság határozatába kell foglalni.

               (6)

               Helyénvaló ezért meghatározni a GPA-bizottságban Ukrajna csatlakozásával kapcsolatban az Unió által képviselendő álláspontot,

         ELFOGADTA EZT A HATÁROZATOT:
   1. cikk
   A Közbeszerzési Bizottságban az Európai Unió által képviselendő álláspont Ukrajnának a közbeszerzésről szóló felülvizsgált megállapodáshoz való csatlakozásának a jóváhagyása az e határozat mellékletében meghatározott konkrét csatlakozási feltételek mellett.
   2. cikk
   Ez a határozat az elfogadásának napján lép hatályba.

      Kelt Luxembourgban, 2015. október 22-én.

            a Tanács részéről

            az elnök

         F. ETGEN

      MELLÉKLET
      AZ EU FELTÉTELEI UKRAJNÁNAK A FELÜLVIZSGÁLT GPA-HOZ VALÓ CSATLAKOZÁSÁHOZ (1)

      Ukrajnának a felülvizsgált GPA-hoz való csatlakozását követően az Európai Unióra vonatkozó I. függelék 1. melléklete 2. szakaszának („Az Európai Unió tagállamainak központi kormányzati ajánlatkérő szervei”) 2. pontja a következőképpen módosul:

                     „2.

                     Izrael, Montenegró, a Moldovai Köztársaság és Ukrajna áruit, szolgáltatásait, szállítóit és szolgáltatóit illetően a következő központi kormányzati ajánlatkérő szervek beszerzései.”.

         (1)  A WTO titkársága a felülvizsgált GPA feleivel egyetértésben megváltoztatta a felülvizsgált GPA felei alkalmazási körrel kapcsolatos listáinak számozását. Az e mellékletben használt számozás megfelel a felülvizsgált GPA felei alkalmazási körrel kapcsolatos listái legújabb hiteles másolatának számozásával, amely hiteles másolatot a WTO hivatalos értesítés útján küldte meg a felülvizsgált GPA feleinek és az az alábbi oldalon is elérhető: http://www.wto.org/english/tratop_e/gproc_e/gp_app_agree_e.htm#revisedGPA A felülvizsgált GPA felei alkalmazási körrel kapcsolatos listáinak (HL L 68., 2014.3.7., 2. o.) számozása elavult.


title: Az Európai Rendszerkockázati Testület határozata (2017. március 31.) az Európai Rendszerkockázati testület eljárási szabályzatának elfogadásáról szóló ERKT/2011/1 határozat módosításáról (ERKT/2017/2)

text:
                  21.4.2017

                  HU

                  Az Európai Unió Hivatalos Lapja

                  C 124/3

            AZ EURÓPAI RENDSZERKOCKÁZATI TESTÜLET HATÁROZATA
      (2017. március 31.)
      az Európai Rendszerkockázati testület eljárási szabályzatának elfogadásáról szóló ERKT/2011/1 határozat módosításáról
      (ERKT/2017/2)
      (2017/C 124/04)
      AZ EURÓPAI RENDSZERKOCKÁZATI TESTÜLET IGAZGATÓTANÁCSA,
      tekintettel az Európai Unió működéséről szóló szerződésre,
      tekintettel a pénzügyi rendszer európai uniós makroprudenciális felügyeletéről és az Európai Rendszerkockázati Testület létrehozásáról szóló, 2010. november 24-i 1092/2010/EU európai parlamenti és tanácsi rendeletre (1) és különösen annak 6. cikke (4) bekezdésére, valamint 9. cikke (5) bekezdésére,
      tekintettel az Európai Központi Banknak az Európai Rendszerkockázati Testület működését érintő külön feladatokkal történő felruházásáról szóló, 2010. november 17-i 1096/2010/EU tanácsi rendeletre (2),
      mivel:

                  (1)

                  2016. július 12-én a Tanács elfogadta az (EU) 2016/1171 határozatot (3), amely az Európai Gazdasági Térség (EGT) Vegyes Bizottságban az EGT-megállapodás IX. mellékletének (Pénzügyi szolgáltatások) módosításával kapcsolatban az Unió által képviselendő álláspontra vonatkozik. 2016. szeptember 30-án az EGT Vegyes Bizottság elfogadta a 198/2016 EGT vegyes bizottsági határozatot (4), amely módosítja az Európai Szabadkereskedelmi Társulás (EFTA) EGT-ben részt vevő tagállamai illetékes hatóságainak az Európai Rendszerkockázati Testület (ERKT) tekintetében fennálló jogállását és annak munkájában való részvételét. Norvégia, Izland és Liechtenstein illetékes hatóságainak képviselői szavazati jog nélkül részt fognak venni az ERKT igazgatótanácsának és szakmai tanácsadó bizottságának munkájában. Ezen EFTA-tagállamok nemzeti központi bankjainak elnökei, illetve Liechtenstein esetében a pénzügyminisztérium egy magas szintű képviselője, valamint valamennyi ezen EFTA-tagállam illetékes nemzeti felügyeleti hatóságának magas szintű képviselője, továbbá amennyiben feladatai szempontjából lényeges, az EFTA Felügyeleti Hatóság egy testületi tagja az igazgatótanács szavazati joggal nem rendelkező tagja lesz. Ezen EFTA-tagállamok nemzeti központi bankjainak képviselői, illetve Liechtenstein esetében a pénzügyminisztérium egy képviselője, valamint valamennyi ezen EFTA-tagállam illetékes nemzeti felügyeleti hatóságának képviselői részt vesznek a szakmai tanácsadó bizottság ülésein. Ezen EFTA-tagállamok illetékes hatóságainak e képviselői nem vesznek részt az ERKT munkájában, amikor az egyes uniós pénzügyi intézmények vagy tagállamok helyzetének megvitatásra kerülhet sor.

                  (2)

                  Az ERKT valamennyi jogi eszközét az igazgatótanács fogadja el, és az ERKT titkárságának vezetője írja alá annak igazolása érdekében, hogy megfelelnek az igazgatótanács határozatának.

                  (3)

                  Ezért az ERKT/2011/1 európai rendszerkockázati testületi határozatot (5) ennek megfelelően módosítani kell,

            ELFOGADTA EZT A HATÁROZATOT:
      1. cikk
      Módosítások
      Az ERKT/2011/1 határozat a következőképpen módosul:

                  1.

                  A 4. cikk a következőképpen módosul:

                              a)

                              A (6) bekezdés helyébe a következő szöveg lép:
                              „(6)   Az ERKT elnöke az 1092/2010/EU rendelet 9. cikke (4) és (5) bekezdésével összhangban az igazgatótanács elnökének vagy adott esetben más tagjainak javaslatára és a titoktartási követelmények betartása mellett eseti alapon meghívhat más személyeket adott napirendi pontokra.”

                              b)

                              A szöveg a következő (7) bekezdéssel egészül ki:
                              „(7)   Az EGT Vegyes Bizottság 198/2016 határozatával (*1) összhangban Norvégia és Izland nemzeti központi bankjának elnöke, illetve Liechtenstein esetében a pénzügyminisztérium egy magas szintű képviselője, valamint az Európai Szabadkereskedelmi Társulás (EFTA) valamennyi ezen tagállama illetékes nemzeti felügyeleti hatóságának egy-egy magas szintű képviselője szavazati jog nélkül részt vesz az igazgatótanács ülésein. Az EFTA Felügyeleti Hatóság egy testületi tagja szavazati jog nélkül részt vehet az igazgatótanács ülésein, amennyiben ez feladatai szempontjából lényeges.

                                 (*1)  Az EGT Vegyes Bizottság 198/2016 határozata (2016. szeptember 30.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2017/275] (HL L 46., 2017.2.23., 1. o.).”"

                  2.

                  Az 5. cikk a következőképpen módosul:

                              a)

                              Az (1) bekezdés helyébe a következő szöveg lép:
                              „(1)   Az ERKT elnöke összeállítja a rendes igazgatótanácsi ülések előzetes napirendjét és azt a vonatkozó dokumentációval együtt az irányítóbizottság ülése előtt legalább nyolc naptári nappal benyújtja konzultációra az irányítóbizottságnak. Ezt követően az elnök az ideiglenes napirendet a vonatkozó dokumentációval együtt az igazgatótanács ülése előtt legalább 10 naptári nappal benyújtja az igazgatótanács tagjainak. Az igazgatótanács munkájának tervezése és az ülések napirendjének előkészítése során figyelembe kell venni, hogy azok a tagok, amelyek a 4. cikk (7) bekezdése alapján vesznek részt, felkérhetők arra, hogy ne vegyenek részt az igazgatótanács ülésein, amennyiben egyes uniós pénzügyi intézmények vagy tagállamok helyzete kerül megvitatásra.”

                              b)

                              A szöveg a következő (2a) bekezdéssel egészül ki:
                              „(2a)   Az ideiglenes napirend kézhezvételét követően három EKB-munkanapon belül bármely tag arra irányuló kérést terjeszthet be az ERKT titkárságához, hogy valamely napirendi pontot a 4. cikk (7) bekezdése alapján részt vevő tagok részvétele nélkül tárgyaljanak, amennyiben egyes uniós pénzügyi intézmények vagy tagállamok helyzete kerül megvitatásra. A kérést benyújtó képviselő személyazonosságát nem fedik fel.”

                  3.

                  A 10. cikk (2) bekezdése helyébe a következő szöveg lép:
                  „(2)   Az irányítóbizottság előzetesen megvizsgálja az igazgatótanács ülésének előzetes napirendjén szereplő pontokat a vonatkozó dokumentációval együtt. Az irányítóbizottság gondoskodik a dokumentáció igazgatótanács számára történő előkészítéséről és adott esetben választási lehetőségekre vagy megoldásokra tesz javaslatot. Az igazgatótanács munkájának tervezése és az ülések napirendjének előkészítése során figyelembe kell venni, hogy a 4. cikk (7) bekezdése alapján részt vevő tagok felkérhetők arra, hogy ne vegyenek részt az igazgatótanácsban, amennyiben egyes uniós pénzügyi intézmények vagy tagállamok helyzete kerül megvitatásra. Az irányítóbizottság folyamatosan beszámol az igazgatótanácsnak az ERKT tevékenységeinek alakulásáról.”

                  4.

                  A 13. cikk a következőképpen módosul:

                              a)

                              A szöveg a következő (2a) bekezdéssel egészül ki:
                              „(2a)   Norvégia és Izland nemzeti központi bankjának egy-egy képviselője, illetve Liechtenstein esetében a pénzügyminisztérium egy képviselője, valamint valamennyi ezen EFTA-tagállam illetékes nemzeti felügyeleti hatóságának egy-egy képviselője részt vesz a szakmai tanácsadó bizottságban.”

                              b)

                              A (7) bekezdés helyébe a következő szöveg lép:
                              „(7)   A szakmai tanácsadó bizottság elnöke az ülés előtt legalább 10 naptári nappal javaslatot tesz az 1092/2010/EU rendelet 13. cikkének (3) bekezdésével összhangban elkészített napirendre, és azt benyújtja a szakmai tanácsadó bizottságnak jóváhagyásra. A napirendi pontokra vonatkozó dokumentumokat az ERKT titkársága bocsátja a szakmai tanácsadó bizottság minden tagjának rendelkezésére. A szakmai tanácsadó bizottság munkájának tervezése és az ülések napirendjének előkészítése során figyelembe kell venni, hogy a 13. cikk (2a) bekezdése alapján részt vevő képviselők felkérhetők arra, hogy ne vegyenek részt a szakmai tanácsadó bizottság munkájában, amennyiben egyes uniós pénzügyi intézmények vagy tagállamok helyzetének megvitatására kerülhet sor. Az ülés napirendjének kézhezvételét követően három EKB-munkanapon belül bármely képviselő arra irányuló kérést terjeszthet be az ERKT titkárságához, hogy valamely napirendi pontot a 13. cikk (2a) bekezdése alapján részt vevő képviselők részvétele nélkül tárgyaljanak, amennyiben egyes uniós pénzügyi intézmények vagy tagállamok helyzete kerül megvitatásra. A kérést benyújtó képviselő személyazonosságát nem fedik fel.”

                  5.

                  A 27. cikk a következőképpen módosul:

                              a)

                              Az (1) bekezdés helyébe a következő szöveg lép:
                              „(1)   Az ERKT jogi eszközeit az igazgatótanács fogadja el, és az ERKT titkárságának vezetője írja alá annak igazolása érdekében, hogy megfelelnek az igazgatótanács határozatának.”

                              b)

                              A szöveg a következő (1a) bekezdéssel egészül ki:
                              „(1a)   Az ERKT valamennyi jogi eszközét folytonos számozással kell ellátni az azonosítás megkönnyítése érdekében.”

                              c)

                              A szöveg a következő (1b) bekezdéssel egészül ki:
                              „(1b)   Az ERKT titkársága lépéseket tesz annak érdekében, hogy

                                          a)

                                          az eredeti dokumentumokat biztonságban letétbe helyezzék;

                                          b)

                                          a címzetteket értesítsék;

                                          c)

                                          az Európai Unió Hivatalos Lapjában az Európai Unió minden hivatalos nyelvén közzétegyék az ERKT azon jogi eszközeit, amelyek közzétételéről az igazgatótanács kifejezetten határozott.”

            2. cikk
      Hatálybalépés
      Ez a határozat 2017. április 1-jén lép hatályba.

         Kelt Frankfurt am Mainban, 2017. március 31-én.

               az ERKT elnöke

            Mario DRAGHI

         (1)  HL L 331., 2010.12.15., 1. o.

         (2)  HL L 331., 2010.12.15., 162. o.

         (3)  A Tanács (EU) 2016/1171 határozata (2016. július 12.) az EGT Vegyes Bizottságban az EGT-megállapodás IX. mellékletének (Pénzügyi szolgáltatások) módosításával kapcsolatban az Európai Unió által képviselendő álláspontról (HL L 193., 2016.7.19., 38. o.).

         (4)  Az EGT Vegyes Bizottság 198/2016 határozata (2016. szeptember 30.) az Európai Gazdasági Térségről szóló megállapodás IX. mellékletének (Pénzügyi szolgáltatások) módosításáról [2017/275] (HL L 46., 2017.2.23., 1. o.).

         (5)  Az Európai Rendszerkockázati Testület ERKT/2011/1 határozata (2011. január 20.) az Európai Rendszerkockázati Testület eljárási szabályzatának elfogadásáról (HL C 58., 2011.2.24., 4. o.).


title: 2010/185/CFSP: A Politikai és Biztonsági Bizottság Atalanta/2/2010 határozata ( 2010. március 23. ) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az európai uniós erők parancsnokának kinevezéséről

text:
               30.3.2010

               HU

               Az Európai Unió Hivatalos Lapja

               L 83/22

         A POLITIKAI ÉS BIZTONSÁGI BIZOTTSÁG ATALANTA/2/2010 HATÁROZATA
   (2010. március 23.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az európai uniós erők parancsnokának kinevezéséről
   (2010/185/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) (Atalanta) és különösen annak 6. cikkére,
   mivel:

               (1)

               A 2008/851/KKBP együttes fellépés 6. cikke értelmében a Tanács felhatalmazta a Politikai és Biztonsági Bizottságot (PBB), hogy az európai uniós erők parancsnokának kinevezésére vonatkozóan döntéseket hozzon.

               (2)

               2009. december 4-én a PBB elfogadta az Atalanta/8/2009 határozatot (2), mellyel Giovanni GUMIERO ellentengernagyot nevezte ki az európai uniós erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.

               (3)

               Az Európai Unió műveleti parancsnoka ajánlotta, hogy Jan THÖRNQVIST ellentengernagyot nevezzék ki az európai uniós erők új parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.

               (4)

               Az Európai Unió Katonai Bizottsága támogatta ezt a javaslatot.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 5. cikke értelmében Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság Jan THÖRNQVIST ellentengernagyot nevezi ki az európai uniós erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez.
   2. cikk
   Ez a határozat 2010. április 14-én lép hatályba.

      Kelt Brüsszelben, 2010. március 23-án.

            a Politikai és Biztonsági Bizottság részéről

            az elnök

         C. FERNÁNDEZ-ARIAS

      (1)  HL L 301., 2008.11.12., 33. o.

      (2)  HL L 327., 2009.12.12., 40. o.


title: A Tanács (KKBP) 2015/335 határozata ( 2015. március 2. ) a Szomáliával szembeni korlátozó intézkedésekről szóló 2010/231/KKBP határozat módosításáról

text:
               3.3.2015

               HU

               Az Európai Unió Hivatalos Lapja

               L 58/77

         A TANÁCS (KKBP) 2015/335 HATÁROZATA
   (2015. március 2.)
   a Szomáliával szembeni korlátozó intézkedésekről szóló 2010/231/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2010. április 26-án elfogadta a 2010/231/KKBP határozatot (1).

               (2)

               Az Egyesült Nemzetek Biztonsági Tanácsa (ENSZ BT) 2014. október 24-én elfogadta a szomáliai és az eritreai helyzetről szóló 2182 (2014) sz. ENSZ BT-határozatot, amely többek között megerősíti a Szomáliával szembeni fegyverembargót.

               (3)

               A 2182 (2014) sz. ENSZ BT-határozat felhatalmazást ad az ENSZ-tagállamoknak arra, hogy ellenőrizzék a Szomáliából induló vagy oda tartó hajókat a szomáliai felségvizeken és Szomália partjainál a nyílt tengeren, amennyiben alapos okkal feltételezik, hogy a hajók a széntilalmat megsértve szenet szállítanak, vagy a fegyverembargót megsértve fegyvereket vagy katonai felszereléseket szállítanak, illetve jegyzékbe vett személyek vagy szervezetek számára szállítanak fegyvereket vagy katonai felszereléseket.

               (4)

               A 2010/231/KKBP határozatot ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2010/231/KKBP határozat a következő cikkel egészül ki:

      „4a. cikk
      (1)   A tagállamok a 2182 (2014) sz. ENSZ BT-határozat 15–21. pontjával összhangban nemzeti szinten vagy önkéntes többnemzetiségű hajózási partnerségek – például az Egyesített Tengerészeti Erők (Combined Maritime Forces) – keretében eljárva és a szomáliai szövetségi kormánnyal együttműködve ellenőrizhetik a szomáliai felségvizeken és Szomália partjainál a nyílt tengeren (egészen az Arab-tengerig és a Perzsa-öbölig és ezeket is beleértve) a Szomáliából induló és oda tartó hajókat, amennyiben alapos okkal feltételezik, hogy a hajók:

                  i.

                  a széntilalmat megsértve szenet szállítanak Szomáliából;

                  ii.

                  a fegyverembargót megsértve közvetve vagy közvetlenül fegyvereket vagy katonai felszereléseket szállítanak Szomáliába;

                  iii.

                  fegyvereket vagy katonai felszereléseket szállítanak a szankcióbizottság által jegyzékbe vett személyek vagy szervezetek számára.

            (2)   A tagállamoknak az (1) bekezdésben említett ellenőrzés végzésekor jóhiszemű erőfeszítéseket kell tenniük annak érdekében, hogy megszerezzék a hajó lobogója szerinti állam előzetes beleegyezését az ellenőrzésbe.
      (3)   A tagállamok az (1) bekezdésben említett ellenőrzés végzésekor – az adott esetben alkalmazandó nemzetközi humanitárius jog és nemzetközi emberi jogi normák maradéktalan tiszteletben tartása mellett – foganatosíthatnak minden olyan intézkedést, amely arányos a konkrét körülményekkel; minden lehetséges erőfeszítést meg kell ugyanakkor tenniük a békés áthaladás vagy a hajózás szabadsága jogának gyakorlásával kapcsolatos indokolatlan késedelmek, illetve az e jogok gyakorlásába történő indokolatlan beavatkozás elkerülése érdekében.
      (4)   A tagállamok, amennyiben olyan cikkeket fedeznek fel, amelyek kézbesítése, importja vagy exportja a Szomáliára kivetett fegyverembargó vagy a széntilalom értelmében tilos, azokat lefoglalhatják és hatástalaníthatják, például azok megsemmisítése, működésképtelenné vagy használhatatlanná tétele, raktározása vagy hatástalanítás céljából az eredet vagy végcél szerinti államoktól eltérő államba szállítása révén. A tagállamok az ellenőrzés során az említett cikkek szállításához közvetlenül kapcsolódó bizonyítékot gyűjthetnek. A tagállamok a Szomáliát és Eritreát felügyelő csoport felügyelete alatt újraértékesítés révén megszabadulhatnak a lefoglalt széntől. A hatástalanítást a környezetvédelem szempontjából felelősségteljes módon kell végrehajtani. A tagállamok a hajók és azok legénysége számára engedélyezhetik, hogy az ilyen hatástalanítás elősegítése céljából kitérőt tegyenek valamely megfelelő kikötőbe a kikötő szerinti állam beleegyezésével. Az említett cikkek hatástalanná tételében együttműködő tagállamok a cikkeknek a területükre való bejutása után legkésőbb 30 nappal írásban jelentést tesznek a szankcióbizottságnak a cikkek hatástalanítása vagy megsemmisítése céljából tett lépésekről.
      (5)   A tagállamok haladéktalanul értesítik a szankcióbizottságot az (1) bekezdésben említett minden ellenőrzésről, többek között az ellenőrzésre vonatkozó valamennyi adatot tartalmazó azon jelentés benyújtásával, amely tartalmazza az ellenőrzés indokolását és eredményeit, továbbá amennyiben lehetséges, a hajó lobogóját, a hajó nevét, a hajóparancsnoknak, a hajótulajdonosnak és a rakomány eredeti értékesítőjének a nevét és azonosító adatait, valamint a hajó lobogója szerinti állam beleegyezésének megszerzése érdekében tett lépéseket.
      (6)   Az (1) bekezdésben említett helyzettől eltérő esetekben az (1) bekezdés nem érinti a tagállamoknak a nemzetközi jog szerinti jogait, kötelezettségeit és feladatait, beleértve az Egyesült Nemzetek Tengerjogi Egyezménye alapján fennálló jogokat és kötelezettségeket, így például azt az általános elvet, hogy a nyílt tengeren a lobogó szerinti állam kizárólagos joghatósággal rendelkezik a hajói felett.”

   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2015. március 2-án.

            a Tanács részéről

            az elnök

         D. REIZNIECE-OZOLA

      (1)  A Tanács 2010/231/KKBP határozata (2010. április 26.) a Szomáliával szembeni korlátozó intézkedésekről és a 2009/138/KKBP közös álláspont hatályon kívül helyezéséről (HL L 105., 2010.4.27., 17. o.).


title: 2009/749/EK: A Tanács határozata ( 2009. október 9. ) a Régiók Bizottsága egy litván tagjának és egy litván póttagjának kinevezéséről

text:
               13.10.2009

               HU

               Az Európai Unió Hivatalos Lapja

               L 268/10

      A TANÁCS HATÁROZATA

   (2009. október 9.)
   a Régiók Bizottsága egy litván tagjának és egy litván póttagjának kinevezéséről
   (2009/749/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel a litván kormány javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Vitas MATUZAS hivatali idejének lejártát követően a Régiók Bizottsága egy tagjának helye megüresedett. Alvydas ŠEDŽIUS hivatali idejének lejártát követően a Régiók Bizottsága egy póttagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács a hivatali idő hátralevő részére, azaz 2010. január 25-ig a Régiók Bizottságába a következő személyeket nevezi ki:

               a)

               tagként:

                           —

                           Viktor TROFIMOV, a pnevėžysi regionális fejlesztési tanács elnöke,

               b)

               póttagként:

                           —

                           Daiva MATONIENĖ, Šiauliai város önkormányzati képviselője.

         2. cikk
   Ez a határozat az elfogadásának napján lép hatályba.

      Kelt Luxembourgban, 2009. október 9-én.

            a Tanács részéről

            az elnök

         Å. TORSTENSSON

      (1)  HL L 56., 2006.2.25., 75. o.


title: A Bizottság határozata (1993. június 21.) az idősekkel foglalkozó összekötő csoportról szóló 91/544/EGK határozat módosításáról

text:
Fontos jogi nyilatkozat

|

31993D0417

Hivatalos Lap L 187 , 29/07/1993 o. 0060 - 0060 finn különkiadás fejezet 5 kötet 6 o. 0099  svéd különkiadás fejezet 5 kötet 6 o. 0099

		A Bizottság határozata(1993. június 21.)az idősekkel foglalkozó összekötő csoportról szóló 91/544/EGK határozat módosításáról(93/417/EGK)AZ EURÓPAI KÖZÖSSÉGEK BIZOTTSÁGA,tekintettel az Európai Gazdasági Közösséget létrehozó szerződésre,mivel a közösségi szintű fejlemények fényében szükséges a csoport tagjai számának felülvizsgálata,A KÖVETKEZŐKÉPPEN HATÁROZOTT:1. cikkA 91/544/EGK bizottsági határozat [1] a következőképpen módosul:1. a 3. cikk (2) bekezdésében "20" helyébe "25" lép;2. a 4. cikk (3) bekezdésében az összekötő csoport tagszervezeteinek felsorolása a következő szöveggel egészül ki: "– ISZEP – Idősek Szervezeteinek Európai Platformja: 5 hely". Ennek megfelelően a mellékletben a jelöltállításra felkért szervezetek jegyzéke az ISZEP-pel egészül ki.2. cikkEz a határozat 1993. június 21-én lép hatályba.Kelt Brüsszelben, 1993. június 21-én.a Bizottság részérőlPadraig Flynna Bizottság tagja[1] HL L 296., 1991.10.26., 42. o.--------------------------------------------------


title: 2011/224/EU: A Tanács határozata ( 2011. március 31. ) az 1995. évi gabonakereskedelmi egyezmény időbeli hatálya meghosszabbítása tekintetében az Európai Unió által a Nemzetközi Gabonatanácsban képviselendő álláspont meghatározásáról

text:
               8.4.2011

               HU

               Az Európai Unió Hivatalos Lapja

               L 94/28

         A TANÁCS HATÁROZATA
   (2011. március 31.)
   az 1995. évi gabonakereskedelmi egyezmény időbeli hatálya meghosszabbítása tekintetében az Európai Unió által a Nemzetközi Gabonatanácsban képviselendő álláspont meghatározásáról
   (2011/224/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikkére, összefüggésben a 218. cikke (9) bekezdésével,
   tekintettel a Bizottság javaslatára,
   mivel a Közösség nevében a 96/88/EK tanácsi határozattal (1) megkötött 1995. évi gabonakereskedelmi egyezmény időbeli hatályát egymást követő kétéves időszakokkal rendszeresen meghosszabbították. Az egyezmény időbeli hatályát legutóbb 2009. június 8-án hosszabbította meg a Nemzetközi Gabonatanács határozata, és az 2011. június 30-ig marad hatályban. Az Uniónak érdekében áll az egyezmény időbeli hatályának további meghosszabbítása. Ezért a Nemzetközi Gabonatanácsban az Uniót képviselő Bizottságot fel kell hatalmazni a meghosszabbítás mellett történő szavazásra,
   ELFOGADTA EZT A HATÁROZATOT:
   1. cikk
   Az Unió a Nemzetközi Gabonatanácsban képviselt álláspontjának megfelelően az 1995. évi gabonakereskedelmi egyezmény időbeli hatályának újabb, két évig terjedő időtartamra történő meghosszabbítása mellett szavaz.
   A Bizottság felhatalmazást kap arra, hogy ezt az álláspontot képviselje a Nemzetközi Gabonatanácsban.
   2. cikk
   Ez a határozat a kihirdetésének napján lép hatályba.

      Kelt Brüsszelben, 2011. március 31-én.

            a Tanács részéről

            az elnök

         VÖLNER P.

      (1)  HL L 21., 1996.1.27., 47. o.